L'INSTITUT FAUSTÍ BARBERÀ D'ALAQUÀS ACULL UNA CONFERÈNCIA SOBRE SOSTENIBILITAT I ALFABETITZACIÓ ECOLÒGICA A CÀRREC DE L'ACTIVISTA YAYO HERRERO
07/03/2024

# L'INSTITUT FAUSTÍ BARBERÀ D'ALAQUÀS ACULL UNA CONFERÈNCIA SOBRE SOSTENIBILITAT I ALFABETITZACIÓ ECOLÒGICA A CÀRREC DE L'ACTIVISTA YAYO HERRERO

*   07/03/2024
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=21821

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21821%2F0&title=Ajuntament%20d%27Alaqu%C3%A0s.%20Premsa.L%27INSTITUT%20FAUST%C3%8D%20BARBER%C3%80%20D%27ALAQU%C3%80S%20ACULL%20UNA%20CONFER%C3%88NCIA%20SOBRE%20SOSTENIBILITAT%20I%20ALFABETITZACI%C3%93%20ECOL%C3%92GICA%20A%20C%C3%80RREC%20DE%20L%27ACTIVISTA%20YAYO%20HERRERO)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21821/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/21821/07032024whatsapp_image_2024-03-07_at_13_56_05_2_1_Form_4.jpg)](https://www.alaquas.org/ficheros/documentos/2024/2/21821/07032024whatsapp_image_2024-03-07_at_13_56_05_2_1_Form_10.jpg "<a href='https://www.alaquas.org/ficheros/documentos/2024/2/21821/07032024whatsapp_image_2024-03-07_at_13_56_05_2_1_Form_10.jpg' target=_blank><i class='fa fa-external-link' aria-hidden='true'></i>.L'INSTITUT FAUSTÍ BARBERÀ D'ALAQUÀS ACULL UNA CONFERÈNCIA SOBRE SOSTENIBILITAT I ALFABETITZACIÓ ECOLÒGICA A CÀRREC DE L'ACTIVISTA YAYO HERRERO</a>")

L'acte ha sigut organitzat pel Departament d'Economia del centre educatiu

L’Institut Faustí Barberà d’Alaquàs ha acollit hui dijous 7 de març una conferència al voltant del llibre ‘Els cinc elements: Una guia d’alfabetització ecològica’ a càrrec de la seua autora, Yayo Herrero. L’acte ha sigut organitzat pel Departament d’Economia del centre educatiu coordinat per la professora Mónica Soriano, i ha servit com a colofó al treball desenvolupat a l’aula sobre aquesta lectura per l’alumnat de quart d’ESO d’Economia.

En l’acte han estat presents l’Alcalde d’Alaquàs, Toni Saura, la directora del centre educatiu, Paqui Morellà, la Regidora d’Educació, Marian Espert, el Regidor de Desenvolupament Sostenible i Serveis Urbans, Sebastián Ruiz, la Regidora Delegada Específica de Parcs i Jardins, Agricultura i Horts Urbans, Yasmina Pérez. Han estat presents també l’alumnat de quart d’ESO de Filosofia i el seu professorat.

L’acte s’ha iniciat amb una presentació de l’autora a càrrec d’una representació de l’alumnat. A continuació ha intervingut el coordinador del projecte d’innovació educativa del centre ‘Alaquàs espai verd’, Adrián Ombuena, que ha donat pas a Yayo Herrero, activista, investigadora i divulgadora de temes vinculats a l’ecologia, economía social i desenvolupament sostenible.

En la seua ponència ha realitzat un anàlisi de la crisi ecosocial a partir de cinc elements: aigua, aire, terra, foc i vida, per tal de recuperar la memòria del que som i d’on venim i desenvolupar una consciència crítica que tinga com a eix central la sostenibilitat i els principis de suficiencia, repartiment i precaució. Després de la presentació s’ha realitzat una tertúlia dialògica basada en els principis de l’aprenentatge dialògic.